रायपुर. 30 जून 2018. भारत सरकार के पर्यटन मंत्रालय द्वारा प्रायोजित ’हुनर से रोजगार’ कार्यक्रम के तहत निःशुल्क प्रशिक्षण के लिए आवेदन करने की अंतिम तिथि 7 जुलाई तक बढ़ा दी गई है। पहले इसके लिए आवेदन करने की अंतिम तिथि 25 जून निर्धारित थी। कार्यक्रम के तहत नया रायपुर के उपरवारा स्थित होटल प्रबंधन संस्थान द्वारा हाउसकीपिंग, खाद्य उत्पादन, खाद्य एवं पेय सेवा तथा होटल प्रबंधन से जुड़े अन्य कार्यो का निःशुल्क प्रशिक्षण दिया जाएगा।